তামিল নাদুগী মদুরাইদা এইম্সকী উরেপ উয়ুং তম্বগী থৌরমদা পীখিবা প্রধান মন্ত্রীগী ৱারোল

ঐহাক মিনাক্ষি-সুন্দরেশ্বর লাইশংগীদমক মমিং চৎলিবা অমদি ভগবান শিবগী য়াইফ থৌজালগী মিংখৈগা লোয়নরিবা মদুরাইদা লাকচবা অসিদা অপেনবা ফাওই। ঙরাং লৈবাক অসিনা রিকব্লিক নুমীৎ থৌরম পাংথোকখি। অমরোমদা ঙসি মদুরাইদা ওল ইন্দিয়া ইন্সতিত্যুৎ ওফ মেদিকেল সাইন্সকী উরেপ উয়ুং তম্বা অসিদা এক ভারত শ্রেশ্থ ভারতকী ওইবা ঐখোয়গী মীৎয়েং অদু মমিং তারি। মরূপশিং, ঐখোয় পুম্নমক্না খংলে মদুদি দিল্লীদা এইম্সনা হেল্থ কেয়রদা মশাগী ওইবা ব্রান্দ ওইবা মমিং অমা শেমগৎলে। মদুরাইদা শাগদৌরিবা এইম্স অসিগা লোয়ননা ঐখোয়না মসি হায়বা ঙম্লে মদুদি হেল্থ কেয়ারগী ব্রান্দ অসি হৌজিক্তি লৈবাক অসিগী কাচিন কোয়া খুদিংদা- কন্যাকুমারিদগী কাশ্মিরদগী মদুরাই ফাওবা; অমদি গৌহাতিদগী গুজরাত ফাওবা শন্দোক্লে। মদুরাইগী এইম্স অসি লুপা কোতি লিশিং অমগা চাতরুক হেন্না চংনা শারগনি। মসিনা তামিল নুদুগী মীওই খুদিংদা কানবা ফংহল্লগনি। মরূপশিং, মীপুম খুদিংমক মশা মউ ফহনবা অমসুং অহোংবা মমলদা লায়েংবা ঙমহন্নবা এন.দি.এ. সরকার অসিনা হেল্থ সেক্তরজা অচৌবা প্রায়োরিতী পীরি। প্রধান মন্ত্রী স্বস্থ্যা সুরক্ষা য়োজনাগী মখাদা ভারতকী মফম খুদিংমক্তা গবর্নমেন্ত মেদিকেল কোলেজ লিংখৎপদা ঐখোয়না পুক্নিং থৌগৎলি। ঙসি ঐহাক্না মদুরাইগী সুপর স্পিসিয়েলিতী ব্লোকশিং, তঞ্জাবুর অমসুং তিরুনেলভেলি মেদিকেল কোলেজশিং শঙ্গাবদা নুঙাইবা ফাওই। মিসন ইনদ্রধনুশনা থবক তৌরিবা খোংজেল অমসুং স্কেল অসি প্রিবেন্তিব হেল্থকেয়ারদা অনৌবা খুদম অমা শেমগৎপনি। প্রধান মন্ত্রী মাত্রিতভা বন্দনা য়োজনা অমসুং প্রধান মন্ত্রী সুরক্ষিৎ মাত্রিতভা অভিয়ান্না সেফ প্রেগনেন্সীবু মাস মুভমেন্ত অমা ওইহল্লে। হৌখিবা চহী মরি মখায় অসিদা অন্দর-গ্রেজুয়েৎ মেদিকেল সিৎকী মশিংসু চাদা ৩০ হেঙ্গৎখ্রে। আয়ুশ্মান ভারত হৌদোকপা অসিসু অচৌবা খোংথাং অমনি। ঐখোয়গী লৈবাক্কীদমক য়ুনিবর্সেল হেল্থ কোবরেজ শোয়দনা ফংহনবা অসি অচেৎপা ৱাখল্লোন অমনি। আয়ুশ্মান ভারতনা হোলিস্তিকেল্লি এদ্রেস হেল্থ ইসুশিংদা ইন্তরবেন্সনশিং থুগায়বদা লম্বী অমা পীনবা হোৎনরি। কমপ্রেহেন্সিব প্রাইমারী কেয়ার অমসুং প্রিবেন্তিব হেল্থ সর্বিসশিং ফংহন্নবা হেল্থ এন্দ ৱেলনেস সেন্তর লাখ অমা মখায় লিংখৎখ্রে। প্রধান মন্ত্রী জন অরোগ্যা য়োজনানা হোস্পিতালাইজ তৌবদা দরকার লৈবা ইমুং কোতি ১০ হেনবদা ইমুং অমদা চহীগী ওইনা লুপা লাখ ৫ ফাওবগী ফাইনান্সিয়েল প্রোতেক্সন ফংহল্লি। মসিনা মালেমদা খ্বাইদগী চাওবা হেল্থ ইন্সুরেন্স স্কিম ওইরি। স্কিম অসিগী মখাদা তামিল নাদু রাজ্যগী মীওই কোতি অমগা লাখ য়াঙ্খৈ তরেৎ কোনশিল্লে তাবদা ঐহাক নুঙাইবা ফাওই। থা অহুমগী মতমগী মনুং খক্তদা চাওরাক্না বেনিফিসরি লিশিং ৮৯ হেন্না এদমিৎ তৌখ্রে অমদি তামিল নাদুগী এদমিত তৌরবা অনাবশিংগীদমক লুপা কোতি চানি হেন্না ওথোরাইজ তৌখ্রে। ঐহাক্না মসিমসু তাবদা নুঙাইবা ফাওই মদুদি তামিল নুদুনা হৌজিক ফাওবদা হেল্থ এন্দ ৱেলনেস সেন্তর লিশিং অমা চাহুম কুন হৌদোকখ্রে। লৈনা ঙাকথোক্নবগী খোংজংদা ঐখোয়না রাজ্য অসিদা তেক্নিকেল অমসুং ফাইনান্সিয়েলগী ওইবা তেংবাংশিং পীখ্রে। ঐখোয়গী সরকার অসিনা ২০২৫ ফাওবদা তি.বি. মুত্থৎনবা ৱারেপ লৌখ্রে। রাজ্য সরকারনা তি.বি. ফ্রী চেন্নাই ইনিসিয়েতিব পায়খৎপা অমদি রাজ্য অসিদগী ২০২৩ ফাওবদা তি.বি. মপুং ফানা মুত্থৎনবা হোৎনরি তাবদা ঐহাক নুঙাইবা ফাওই। রিভাইজ নেস্নেল তি.বি. কন্ত্রোল প্রোগ্রামগী এস্পেক্ত পুম্নমক ইমপ্লিমেন্ত তৌনবগী মায়কৈদা মখোয়গী ৱারেপ অদুগীদমক ঐহাক্না রাজ্যবু থাগৎপা ফোংদোকচরি। লায়না অসি থিংবদা রাজ্যনা হোৎনরিবা অদুগীদমক দরকার লৈবা মতেং পুম্নমক পীনবা ৱাশক অদুদা ভারত সরকারনা লেপ্লি হায়বা ঐহাক্না থাজবা পীরি। ঙসি তামিল নাদুদা পোস্ত ওফিস পাসপোর্ত সেবা কেন্দ্র ১২ খুৎশিন্নবদসু ঐহাক নুঙাইবা ফাওই। মসিগী অনৌবা খোংথাং অসি ঐখোয়গী নাগরিকশিংদা পুন্সী মহিং লায়থোকহনবা হেঙ্গৎহন্নবা অহেনবা খুদম অমনি। ঐহাক্না অমুক হন্না থাজবা পীরি মদুদি ঐহাক্কী সরকারনা য়ুনিবর্সেল হেল্থ কোবরেজ শোয়দনা ফংহন্নবা হেল্থ কেয়ারদা ইনিসিয়েতিবিং হেঙ্গৎহন্নবা ৱাশক্লি। জয় হিন্দ !!!!